| *Cymothoa exigua* |
| --- |
| 
Cymothoa exigua parasita a Lithognathus mormyrus.*Cymothoa exigua* parasita a *Lithognathus mormyrus*. |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Subfilo: | Crustacea |
| Clase: | Malacostraca |
| Orde: | Isopoda |
| Familia: | Cymothoidae |
| Xénero: | '**Cymothoa'** |
| Especie: | ''***C. exigua''*** |

 |
| Nome binomial |
| '**Cymothoa exigua'**(Schiødte & Meinert, 1884) |

O **piollo da lingua** ou **papulo da lingua** (***Cymothoa exigua***) é un crustáceo isópodo da familia dos cimotoídeos (Cymothoidae). Trátase dun parasito que se adhire á lingua do peixe hóspede mediante os seus tres pares de patas dianteiras, e bebe da arteria que fornece de sangue este órgano. Co tempo, a lingua atrófiase e desintégrase, e o crustáceo substitúe a función do órgano co seu propio corpo e controla desde aí a tensión sanguínea do sistema circulatorio do anfitrión. O peixe pode utilizar o parasito coma se fose unha lingua normal, e non recibe maior dano, pois *Cymothoa exigua* nútrese das mucosas do peixe. Non parece mostrar especial interese na comida que este inxire.

Distribución
------------

A súa distribución está bastante estendida. Pódese atopar desde o Golfo de California cara ao sur até o norte do Golfo de Guayaquil en Ecuador. Este isópodo é común como parasito de 7 especies da orde Perciformes: tres lutiánidos, un hemúlido e tres de esciénidos; e unha especie de orde Atheriniformes da familia Atherinidae. Tamén se atoparon en peixes por Costa Rica como o *Lutjanus colorado* e o *Lutjanus jordani*.

Reprodución
-----------

Reprodúcense sexualmente pero na actualidade non se sabe moito acerca da súa vida reprodutora. A medida que maduran, convértense en femias; o apareamento probablemente ocorre nas branquias. Se non hai presente unha femia, senón só dous machos, un deles pode converterse nunha femia despois de medrar até os 10 mm de lonxitude. A femia ábrese camiño cara á boca do peixe, onde utiliza as súas garras dianteiras para adherirse á lingua do peixe. É probable que os neonatos primeiro se adhiran ás branquias dun peixe e logo se convertan en machos. Trátase do único parasito coñecido que substitúe con éxito un órgano do seu hospedador.

Notas
-----

1. ↑  A Chave (2020): Os nomes galegos dos crustáceos. Xinzo de Limia (Ourense): A Chave Consultado o 25 de xuño de 2022.
2. ↑  El "come-lenguas" - *Muy Interesante*
3. ↑  "Cymothoa exigua" (en inglés). 2012. Arquivado dende o orixinal o 19 de novembro de 2012. Consultado o 13 de novembro de 2012.
4. ↑  Ernest H. Williams, Jr. & Lucy Bunkley-Williams (2003). "New records of fish-parasitic isopods (Cymothoidae) in the Eastern Pacific (Galapagos and Costa Rica)" (PDF) (62): 21–23.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Piollo da lingua*** |

### Ligazóns externas

* Imaxes do piollo da lingua

|  |  |
| --- | --- |
| Control de autoridades | 
* Wd: Q18873
* MAG: 2779071192

 |

|  |  |
| --- | --- |
| Identificadores taxonómicos | 
* ADW: Cymothoa\_exigua
* EOL: 126897
* GBIF: 2210260
* iNaturalist: 49936
* IRMNG: 11440720
* ITIS: 543989
* NCBI: 1249078
* SeaLifeBase: 11266
* WoRMS: 256755

 |